Številka projekta: 00-9001

Številka zadeve: 43001-495/2020

**PROJEKTNA NALOGA**

**za**

**Meritve in izračun realnih prometnih obremenitev**

Direkcija RS za infrastrukturo že od leta 2002 izvaja tehtanje tovornih vozil med vožnjo, s katerimi pridobiva realne podatke o prometnih obremenitvah državnih cest. Podatki o prometnih obremenitvah, izraženi s številom prehodov nominalnih osi NOO 100 kN, so pomembni pri dimenzioniranju voziščne konstrukcije in služijo kot osnova za pripravo plana investicijskega in rednega vzdrževanja.

Predmet naloge so meritve (tehtanje tovornih vozil med vožnjo) in izračun realnih prometnih obremenitev na državnem cestnem omrežju v upravljanju Direkcije RS za infrastrukturo.

Vsa komunikacija z naročnikom mora potekati v slovenskem jeziku.

**1.0 PREDMET NALOGE**

Predmet projekta so meritve (tehtanje tovornih vozil med vožnjo) in izračun realnih prometnih obremenitev s sistemom, ki mora biti v skladu z Evropskimi specifikacijami COST 323, verzija 3.0, 1999. V okviru projekta bo izbrani izvajalec izvajal naslednje naloge:

1. izvajalec dobi od naročnika seznam odsekov, na katerih mora izvesti tehtanje tovornih vozil med vožnjo in izračun realnih prometnih obremenitev (priloga 1),
2. izvajalec si mora ogledati odseke in določiti primerna mesta za meritve (lokacije); mesto meritve se določi s cesto, odsekom, stacionažo, pozicijama x in y koordinat v državnem koordinatnem sistemu ter slikovnim gradivom; natančnost mora biti (+,-) 10 m; mesta meritev po podpisu pogodbe potrdi naročnik,
3. izvajalec mora pripraviti terminski plan meritev za prvo leto ob upoštevanju sezonskega prometa, praznikov, morebitnega zmanjšanega prometa tovornih vozil in bližine gradbišč ter morebitnih drugih zahtev naročnika,
4. izvajalec mora namestiti sisteme za tehtanje tovornih vozil med vožnjo in urediti lastno napajanje iz električnega omrežja ali javne razsvetljave oziroma z akumulatorji,
5. izvajalec mora kalibrirati sisteme za tehtanje tovornih vozil med vožnjo na vsaki lokaciji,
6. izvajalec mora izvesti tehtanje tovornih vozil med vožnjo,
7. izvajalec mora obdelati oziroma analizirati rezultate meritev tehtanja tovornih vozil med vožnjo (po navodilih v točki 4),
8. izvajalec mora izračunati realne prometne obremenitve na merjenih odsekih, jih normirati in distribuirati na sosednje odseke, kjer je to smiselno,
9. izvajalec mora pripraviti poročila o izvedenih meritvah z grafičnimi in tabelaričnimi prikazi,
10. odgovorni vodja za izvedbo naročila in strokovnjak gradbene stroke na zahtevo naročnika predstavita poročila na sedežu naročnika,
11. izvajalec mora pripraviti bazo podatkov meritev,
12. izvajalec mora hraniti izmerjene podatke in rezultate analiz.

Izvajalec bo za potrebe meritev od naročnika prejel potrebne podatke o poteku cest in odsekov in aktualne podatke o štetju prometa na državnem cestnem omrežju.

**2 OBSEG NALOGE**

Meritve in izračun realnih prometnih obremenitev se izvaja vsako leto na odsekih po seznamu, ki je priloga tej projektni nalogi (priloga 1). V času izvajanja pogodbe lahko naročnik po potrebi te sezname tudi nekoliko spremeni.

V štiriletnem obdobju se meritve realnih prometnih obremenitev izvede v naslednjem obsegu:

* tedenske meritve na 180 lokacijah,
* mesečne meritve na 60 lokacijah, vključno z videonadzorom.
* polletne meritve na 8 lokacijah, vključno z videonadzorom.

Naročnik bo izvajalcu omogočil do 8 sprememb lokacij v štiriletnem obdobju, če bi se izkazalo, da katera od lokacij ni primerna, pa se to pred pričetkom meritev ni dalo predvideti (premalo prometa, velik raztros rezultatov, …). Spremembo lokacije potrdi naročnik.

V letu 2021 se bodo izvedle meritve realnih prometnih obremenitev na 62 lokacijah, od katerih bo 45 tedenskih meritev, 15 mesečnih meritev in 2 polletni meritvi po priloženem seznamu (Priloga 1). Tedenska meritev mora vključevati vse dni v tednu (7 dni), mesečna mora zajemati celoten mesečni promet (štiri tedne oziroma 28 dni), polletna pa kontinuirna 6 mesečnih meritev (6 mesecev po 28 dni). Mesečne in polletne meritve morajo biti izvedene z videonadzorom.

V naslednjih treh letih se vsako leto sproti potrdi že merjene lokacije oziroma se v pisnem dogovoru z naročnikom lokacije menjajo. Predvideni sta do dve (2) zamenjavi lokacije letno.

Izdelajo se letna poročila (glej točko 4).

**3 TEHNIČNE SPECIFIKACIJE**

Tehtanje tovornih vozil med vožnjo se izvede z ustreznim sistemom, ki mora biti v skladu z Evropskimi specifikacijami COST 323, verzija 3.0, 1999, in mora zadostiti pogojem glede točnosti rezultatov razreda do D(25) – glej tabelo 1. V kolikor predpisane točnosti ni mogoče zagotoviti zaradi slabega stanja cestišča, mora izvajalec izbrati drugo lokacijo v soglasju z naročnikom ali pridobiti pisno soglasje naročnika k izvajanju meritev s slabšo točnostjo.

Tabela 1: Ocena natančnosti meritev po evropskih specifikacijah COST 323:

|  |  |  |  |  |
| --- | --- | --- | --- | --- |
| Razred | Skupna  teža | Osni  pritiski | Interval  zaupanja | Namen uporabe rezultatov |
| A | 5% | 8% | ≈ 98% | Kaznovanje, ko bo zakonsko dopuščeno |
| B+ | 7% | 11% | ≈ 95% | Vmesna faza do razreda A |
| B | 10% | 15% | ≈ 95% | Specifične kontrole za industrijo Prometna varnost |
| C | 15% | 20% | ≈ 95% | Klasifikacija vozil, predizbira vozil za statično tehtanje |
| D+ | 20% | 25% | ≈ 95% | Klasifikacija vozil, predizbira vozil za statično tehtanje |
| D | 25% | 30% | ≈ 95% | Groba ocena prometnih tokov |
| E | >25% | >35% | ≈ 95% | Groba ocena prometnih tokov |

Sistemi, s katerimi se opravljajo meritve, morajo biti kalibrirani v pogojih r1 (popolna ponovljivost – fully repeatability conditions), to je z enim tipičnim predstavnikom tovornih vozil za izbrani odsek. Minimalno skupno število voženj kalibracijskega vozila je 13.

Sistem mora stehtati vsaj 95 % vseh vozil s skupno maso nad 3,5 tone. V primeru, da sistem na določen dan ni stehtal vsaj 95 % vozil z maso nad 3,5 tone, mora izvajalec na lastne stroške ponoviti meritve na isti dan v tednu, ko je prišlo do napake, torej ustrezno podaljšati meritev.

Ponudnik mora razpolagati z ustrezno lastno opremo za opravljanje meritev (vsaj šest sistemov), pri mesečnih in polletnih meritvah tudi ustrezno kamero za videonadzor, in usposobljeno ekipo (4 osebe). Okvara sistemov ne more biti razlog za podaljšanje pogodbenega roka, zato mora imeti izvajalec zagotovljen servis.

Izvajalec mora pri postavitvi oziroma odstranitvi sistema v primeru, da bo oviran promet, pridobiti dovoljenje za postavitev polovične zapore ceste. Pri postavitvi in odstranitvi sistema promet ne sme biti oviran za več kot pol ure pri polovični zapori cestišča.

Izvajalec o lokacijah in terminih izvedbe meritev sproti obvešča naročnika. Izvajalec mora omogočati delo najmanj dveh ekip na različnih lokacijah hkrati.

**4 VSEBINA POROČIL**

Letna poročila je potrebno izdelovati v dveh fazah:

* do konca februarja prihodnjega leta je potrebno oddati *Letno poročilo pred normiranjem in distribucijo* (če meritve potekajo v koledarskem letu 2021, je treba oddati letno poročilo v februarju 2022) pregledno za vsa merilna mesta v obliki, ki je določena v točki 4.1,
* 14 dni po prejemu dnevnih in letnih podatkov o prometu iz števcev prometa za tekoče leto (navadno je to v juliju naslednjega leta) od naročnika pa je treba oddati *Končno letno poročilo po normiranju in distribuciji* pregledno za vsa merilna mesta v obliki, ki je določena v točki 4.2.

Smiselno enako se pripravljajo poročila za vsa 4 leta.

***4.1 VSEBINA LETNEGA POROČILA PRED NORMIRANJEM IN DISTRIBUCIJO***

*Letno poročilo pred normiranjem in distribucijo* mora vsebovati rezultate meritev po posameznih lokacijah v grafični in tabelarični obliki, kjer so prikazane razlike med prometnimi obremenitvami vozišč, izračunanimi iz števila vozil in strukture prometa po štetju prometa v preteklem letu z upoštevanjem povprečnih faktorjev ekvivalentnosti tovornih vozil po TSC 06.511: 2009, ter dejanskimi prometnimi obremenitvami, določenimi s tehtanjem tovornih vozil med vožnjo. Tabele in grafi morajo zajemati naslednje podatke:

1. Splošne podatke o merilnih mestih, ki jih vsebuje poročilo
2. Opis metodologije meritev tehtanja tovornih vozil med vožnjo
3. Točnost meritev za vsako merilno mesto
4. Rezultate meritev za vsak prometni pas posebej (pas 1 je v smeri stacionaže, pas 2 proti smeri stacionaže) kot dnevno povprečje:

* realne faktorje ekvivalentnosti,
* izmerjeno realno prometno obremenitev NOOreal,
* izmerjene preobremenitve NOOpreobr, pri čemer je preobremenitev definirana kot razlika med dejansko izmerjeno prometno obremenitvijo in prometno obremenitvijo, ki bi jo vozila povzročila v primeru, če bi bile preobremenjene osi obtežene samo do dopustnih vrednosti,
* izmerjeno realno prometno obremenitev brez preobremenitev,
* število tovornih vozil Štreal,
* prirastek (%) preobremenitev (razmerje med preobremenitvami in prometno obremenitvijo brez preobremenitev),
* delež preobremenjenih vozil (%),
* število preobremenjenih vozil,
* analizo zaznanih tovornih vozil s skupno maso preko 45 ton s pomočjo video posnetkov ter predlog plana izvedbe policijskega nadzora (dan, ura) glede na zgostitve kršiteljev za vse odseke, kjer so meritve mesečne.

1. Primerjavo povprečnih dnevnih rezultatov iz meritev in iz podatkov iz števcev prometa za naslednje kategorije vozil: avtobusi, srednji tovornjaki 3 do 7 ton, težki tovornjaki nad 7 ton in priklopniki ter vlačilci:

* primerjavo števila vozil na dan,
* primerjavo povprečnih faktorjev ekvivalentnosti tovornih vozil,
* primerjavo prometnih obremenitev na dan [prehodov NOO 100 kN na dan].

1. Za vsako merilno mesto primerjavo med prometno obremenitvijo v eni smeri po števcih prometa in v bolj obremenjeni smeri po meritvah tovornih vozil med vožnjo.
2. Večletne rezultate meritev:

* Meritve se redno izvajajo že od leta 2002 na bolj ali manj stalnih lokacijah. Naročnik bo izbranemu izvajalcu nudil podatke iz preteklih let za merilna mesta, na katerih so kdaj v preteklosti že bile izvedene meritve.
* Za merilna mesta, kjer v preteklosti še niso bile izvajane meritve tehtanja tovornih vozil med vožnjo, mora izvajalec pričeti z zbiranjem podatkov za vsako merilno mesto v enaki obliki, kot je bilo to izvajano v preteklih letih:
* izmerjene dnevne prometne obremenitve v obeh smereh skupaj [število prehodov NOO 100 kN/dan],
* razmerje prometnih obremenitev v dveh zaporednih letih,
* delež preobremenjenih vozil.

Vsi podatki, ki so pridobljeni z meritvami, so last naročnika. Izvajalec ne sme podatkov, s katerimi se bo srečal pri svojem delu, uporabljati za lastne potrebe ali jih samostojno predajati oziroma posredovati tretjim osebam.

***4.2 VSEBINA KONČNEGA LETNEGA POROČILA******PO NORMIRANJU IN DISTRIBUCIJI***

*Vsakoletno Končno letno poročilo po normiranju in distribuciji* mora vsebovati rezultate meritev po posameznih lokacijah v enaki grafični in tabelarični obliki kot *Letno poročilo pred normiranjem in distribucijo* (glej točko 4.1), novelirane z normiranimi podatki o številu vozil.

Normiranje je treba izvesti zato, da podatki iz meritev predstavljajo celoletno dnevno povprečje. Normiranje je treba izvesti tako, da se prometno obremenitev posameznega pasu, izmerjenega s tehtanjem tovornih vozil med vožnjo v določenem terminu (tednu ali mesecu), pomnoži s faktorjem prilagoditve za posamezni pas. Faktor prilagoditve je razmerje med povprečnim letnim dnevnim prometom (PLDP) po štetju prometa Direkcije RS za infrastrukturo za določen pas na merjenem odseku, deljen s povprečnim terminskim (tedenskim ali mesečnim) dnevnim prometom (PTDP) po štetju prometa Direkcije RS za infrastrukturo na določenem pasu za merjeni termin (teden ali mesec).

Poleg vseh podatkov, ki so navedeni v točki 4.1 in ki morajo biti smiselno normirani, mora *Končno letno poročilo po normiranju in distribuciji* vsebovati še distribucijo podatkov o prometnih obremenitvah preko faktorjev ekvivalentnosti tovornih vozil, določenih z meritvami, kjer je to mogoče, v skladu z rezultati raziskovalne naloge DRSI »Analiza možnosti distribucije prometnih obremenitev na mrežni nivo glede na rezultate tehtanja vozil med vožnjo na objektih«.

Za vsak cestni odsek, upoštevajoč bazo cestnih podatkov štetja prometa, ki jih zagotovi naročnik, je treba določiti dnevno prometno obremenitev v eni smeri v odvisnosti od tega, ali so bile na odseku izvedene meritve tehtanja tovornih vozil med vožnjo (v tem primeru v bolj obremenjeni smeri) oziroma ali so bili faktorji ekvivalentnosti tovornih vozil na odsek lahko distribuirani. Kadar ne en ne drug podatek na odseku ne obstaja (ni meritev in distribucija ni mogoča), mora biti izračun dnevne prometne obremenitve izveden s povprečnimi faktorji ekvivalentnosti tovornih vozil po postopku, definiranem v TSC 06.511: 2009. Rezultat je tabela, ki jo naročnik objavlja na spletni strani in v vsakoletni publikaciji Promet, v tabeli Prometne obremenitve.

Izvajalec mora po zaključenem delu naročniku oddati *Končno letno poročilo po normiranju in distribuciji* v pisni obliki in elektronski obliki (format MSO 2016) v treh izvodih ter bazo podatkov za vsako posamezno vozilo s podatki, prikazanimi v spodnji tabeli v formatu MSO Excel 2016.

|  |  |  |
| --- | --- | --- |
| Stolpec | Podatek | Komentar |
| 1 | Čas | Format YYYY-DD-MM-HH-MM-SS-mmm |
| 2 | Ime merilnega mesta | Ime po najbližjem kraju |
| 3 | Pas | 1=v smeri stacionaže, 2=proti smeri stacionaže |
| 4 | Hitrost | [m/s] |
| 5 | Število osi |  |
| 6 | Klasa vozila | Šifra\* |
| 7 | Tip osi in konfiguracija | Npr. 113 ali 1211 ali 11 |
| 8 | Skupna masa | [kN] |
| 9 | Osni pritisk 1 | [kN], osni pritisk 1 osi |
| 10 + N | Osni pritisk N | [kN], osni pritisk N-te osi |
| 11 | Skupna medosna razdalja | [m], i = 1N - 1Ai |
| 12 | Medosna razdalja med 1 in 2 osjo | [m] |
| 13 + N | Medosna razdalja med N-1 in N-to osjo | [m] |
| 14 | Temperatura | [oC] |

\* šifre klas vozil morajo biti obrazložene v posebni tabeli s tipom osi, konfiguracijo in medosnimi razdaljami

*Končno letno poročilo po normiranju in distribuciji* je treba oddati 14 dni po prejemu podatkov o štetju prometa Direkcije RS za infrastrukturo iz istega leta, ko so bile izvedene meritve (predvidoma avgusta naslednjega leta).

Vsi podatki, ki so pridobljeni z meritvami, so last naročnika. Izvajalec ne sme podatkov, s katerimi se bo srečal pri svojem delu, uporabljati za lastne potrebe ali jih samostojno predajati oziroma posredovati tretjim osebam.

**5 PONUDBENA CENA**

Ponudnik naj v specifikaciji ponudbe upošteva vse stroške priprave ponudbe za meritve tehtanja tovornih vozil med vožnjo (ogled in izbira lokacij, stroški pridobivanja dovoljenj, stroški postavitve morebitnih zapor), stroške samih meritev (postavitev, odstranitev in nadzor), stroške uporabe in vzdrževanja merilne opreme, stroške priključka na električno omrežje, javno razsvetljavo ali za napajanje z akumulatorji, stroške kalibracijskega vozila in izvedbe kalibracije, stroške pregleda in kontrole podatkov, stroške obdelave meritev (analiz), normalizacije, distribucije in izdelave tabele Prometne obremenitve za publikacijo Promet ter stroške za vsa potrebna pisna in elektronska poročila in baze podatkov.

Za vrednost del po ponudbi šteje

* cena za tedensko meritev,
* cena za mesečno meritev,
* cena za polletno meritev,
* cena za obdelavo podatkov tedenskih meritev,
* cena za obdelavo podatkov mesečnih meritev z videonadzorom,
* cena za obdelavo podatkov polletnih meritev z videonadzorom,
* cena za izdelavo *Letnega poročila pred normiranjem in distribucijo*,
* cena za *Končno letno poročilo po normiranju in distribuciji* prometnih obremenitev na omrežje državnih cest z izračunom prometnih obremenitev za izdelavo tabele Prometne obremenitve za publikacijo Promet ter
* cena za določitev nove lokacije.

Cene so fiksne za ves čas izvajanja naloge.

|  |  |  |  |  |
| --- | --- | --- | --- | --- |
| **Vrsta storitve** | **Enota**  **mere** | **Količina** | **Cena na enoto mere**  **(€ brez DDV)** | **Vrednost za celotno količino**  **(€ brez DDV)** |
| Tedenska WIM meritev | meritev | 180 |  |  |
| Mesečna WIM meritev | meritev | 60 |  |  |
| Polletna WIM meritev | meritev | 8 |  |  |
| Obdelava tedenskih meritev | kom | 180 |  |  |
| Obdelava mesečnih meritev | kom | 60 |  |  |
| Obdelava polletnih meritev | kom | 8 |  |  |
| Letno poročilo pred normiranjem in distribucijo | kom | 4 |  |  |
| Končno letno poročilo po normiranju in distribuciji | kom | 4 |  |  |
| Določitev nove lokacije | kom | 8 |  |  |
| **Skupaj ponudbena cena (brez DDV):** | | | |  | |

**6 TERMINSKI PLAN**

Izvajalec mora dokončati meritve iz priloge 1 do 31.12.2021 ter do 28.2.2022 oddati z naročnikom usklajeno *Letno poročilo pred normiranjem in distribucijo za leto 2021*. *Končno letno poročilo po normiranju in distribuciji za leto 2021* je treba predati 14 dni po prejemu potrebnih števnih podatkov od naročnika (predvidoma v avgustu 2022).

Smiselno enako velja tudi za meritve tehtanja tovornih vozil med vožnjo v naslednjih treh (3) letih.

**7 VIRI IN PREDVIDENA DINAMIKA FINANCIRANJA**

Javno naročilo se financira iz sredstev proračuna tekočega leta.

V ponudbi mora biti prikazana dinamika izdelave naloge po mesecih in dinamika plačil po mesecih z vključenim DDV.

Dušan Sova, univ. dipl. inž. geol. mag. Vladimir Oštir, univ. dipl. inž. grad.

Podsekretar Sekretar

Priloga 1: Seznam lokacij za meritve tehtanja tovornih vozil med vožnjo za leto 2021

**Priloga 1: SEZNAM LOKACIJ ZA MERITVE TEHTANJA TOVORNIH VOZIL MED VOŽNJO ZA LETO 2021**

| **ŠT.** | **KTG.** | **CESTA** | **ODSEK** | **ODSEK** | **TERMIN** |
| --- | --- | --- | --- | --- | --- |
| 1 | G1 | 1 | 0245 | RUTA-MB (KOR. MOST) | 7 DNI |
| 2 | G1 | 2 | 0250 | SPUHLJA-ORMOŽ | 7 DNI |
| 3 | G1 | 4 | 1258 | OTIŠKI VRH-SL.GRADEC | 7 DNI |
| 4 | G1 | 5 | 0328 | CELJE-ŠMARJETA | 7 DNI |
| 5 | G1 | 5 | 0335 | IMPOLJCA-BRESTANICA | 7 DNI |
| 6 | G1 | 6 | 0338 | POSTOJNA-PIVKA | 7 DNI |
| 7 | G1 | 11 | 1062 | KOPER-DRAGONJA | 7 DNI |
| 8 | G2 | 101 | 0230 | ZVIRČE-PODTABOR | 7 DNI |
| 9 | G2 | 102 | 1033 | GODOVIČ-KALCE | 7 DNI |
| 10 | G2 | 104 | 0295 | TRZIN-LJ (ČRNUČE) | 7 DNI |
| 11 | G2 | 105 | 0256 | NOVO MESTO (REVOZ)-METLIKA | 7 DNI |
| 12 | G2 | 106 | 0261 | ŠKOFLJICA-RAŠICA | 7 DNI |
| 13 | G2 | 106 | 0263 | ŽLEBIČ-KOČEVJE | 7 DNI |
| 14 | G2 | 107 | 1275 | ŠENTJUR-MESTINJE | 7 DNI |
| 15 | G2 | 109 | 0357 | LENDAVA-PETIŠOVCI | 7 DNI |
| 16 | G2 | 112 | 1256 | RAVNE-DRAVOGRAD | 7 DNI |
| 17 | R1 | 209 | 1088 | LESCE-BLED | 7 DNI |
| 18 | R1 | 210 | 1109 | KRANJ-ŠKOFJA LOKA | 7 DNI |
| 19 | R1 | 212 | 1118 | CERKNICA-BLOŠKA POLICA | 7 DNI |
| 20 | R1 | 216 | 1367 | IVANČNA GORICA-KRKA | 7 DNI |
| 21 | R1 | 221 | 1227 | TROJANE-IZLAKE | 7 DNI |
| 22 | R1 | 225 | 1248 | RADMIRJE-MOZIRJE | 7 DNI |
| 23 | R1 | 225 | 1359 | DUPLICA-KAMNIK | 7 DNI |
| 24 | R1 | 228 | 1291 | SPUHLJA-ZAVRČ | 7 DNI |
| 25 | R1 | 230 | 1399 | VUČJA VAS-KRIŽEVCI | 7 DNI |
| 26 | R1 | 232 | 1315 | PETROVCI-MARTJANCI | 7 DNI |
| 27 | R2 | 403 | 1076 | ČEŠNJICA-ŠKOFJA LOKA | 7 DNI |
| 28 | R2 | 404 | 1379 | PODGRAD-ILIRSKA BISTRICA | 7 DNI |
| 29 | R2 | 409 | 0301 | VRHNIKA-LOGATEC | 7 DNI |
| 30 | R2 | 409 | 0308 | SENOŽEČE-DIVAČA | 7 DNI |
| 31 | R2 | 413 | 1080 | VODICE-MOSTE | 7 DNI |
| 32 | R2 | 425 | 1265 | POLJANA-ŠENTVID | 7 DNI |
| 33 | R2 | 430 | 0281 | STRANICE-VIŠNJA VAS | 7 DNI |
| 34 | R2 | 435 | 1431 | MARIBOR-RUŠE | 7 DNI |
| 35 | R2 | 437 | 0268 | ŠENTILJ-PESNICA | 7 DNI |
| 36 | R2 | 447 | 0290 | ŠENTRUPERT-LOČICA | 7 DNI |
| 37 | R2 | 447 | 0292 | TROJANE-ŽELODNIK | 7 DNI |
| 38 | R2 | 449 | 0315 | LENART-GORNJA RADGONA | 7 DNI |
| 39 | R2 | 451 | 1448 | ARJA VAS-ŽALEC | 7 DNI |
| 40 | R2 | 452 | 0208 | LESCE-ČRNIVEC | 7 DNI |
| 41 | R2 | 452 | 0368 | HRUŠICA-JAVORNIK | 7 DNI |
| 42 | R3 | 615 | 5736 | TRI HIŠE-VOLČJA DRAGA | 7 DNI |
| 43 | R3 | 644 | 1358 | DOMŽALE-DUPLICA | 7 DNI |
| 44 | R3 | 645 | 1188 | LJ (LITIJSKA)-ZADVOR | 7 DNI |
| 45 | R3 | 713 | 4910 | LJUTOMER-SAVCI-PTUJ | 7 DNI |
| 46 | G1 | 1 | 0241 | DRAVOGRAD-RADLJE | 28 DNI |
| 47 | G1 | 2 | 0249 | PTUJ-SPUHLJA | 28 DNI |
| 48 | G1 | 2 | 1290 | SL.BISTRICA-PRAGERSKO | 28 DNI |
| 49 | G1 | 4 | 1261 | VELENJE - ČRNOVA | 28 DNI |
| 50 | G1 | 6 | 1377 | ILIRSKA BISTRICA (NIKOLA TESLA) | 28 DNI |
| 51 | G2 | 103 | 1390 | SOLKAN-NOVA GORICA (KROMBERK) | 28 DNI |
| 52 | G2 | 104 | 1137 | SPODNJI BRNIK-MOSTE | 28 DNI |
| 53 | G2 | 107 | 1274 | CELJE-ŠENTJUR | 28 DNI |
| 54 | R1 | 210 | 1392 | OBVOZNICA ŠKOFJA LOKA | 28 DNI |
| 55 | R1 | 211 | 0212 | JEPRCA-LJ (ŠENTVID) | 28 DNI |
| 56 | R1 | 219 | 1237 | POLJČANE-PODPLAT | 28 DNI |
| 57 | R1 | 234 | 1280 | DOLE - ŠENTJUR | 28 DNI |
| 58 | G1 | 7 | 0355 | PODGRAD - OBROV | 28 DNI |
| 58 | R2 | 430 | 0273 | MARIBOR(PTUJSKA)-HOČE | 28 DNI |
| 60 | R2 | 448 | 1196 | IVANČNA GORICA-GRM | 28 DNI |
| 61 | G2 | 108 | 1181 | ŠENTJAKOB-RIBČE | 180 DNI |
| 62 | R2 | 409 | 0300 | BREZOVICA-VRHNIKA | 180 DNI |